LEGO Digital Designer

### LEGO® Digital Designer 1.3

| Build 3.42.23456 |

## Dokumentation

Filen readme indeholder systemkrav og opdaterede oplysninger. Gennemse venligst denne fil, hvis du støder på problemer.

### Indhold

- Musestyring
- Klodspaletter
- Værktøjslinjen
- Styring af betragtningspunkt
- Funktionsbjælken
- Navigationsbjælken
- Byggevejledningsbjælken
- Tastaturgenveje
- Indstillinger i konfigurationsfilen

### Musestyring

Nedenstående tabel indeholder en oversigt over musestyringen.

### Musestyring

- Venstre museknap - Saml en klods op, og flyt den, hvis du ikke allerede har fat i en. Forsøg at placere klodsen, hvis du allerede holder en.
- Højre museknap - Drej den holdte eller markerede klods.

### Klodspaletter

Når du starter LEGO Digital Designer første gang, eller når du klikker på Genstart i funktionsbjælken, kan du vælge, hvilken klodspalet du vil bygge med.

### Klodspaletter

| Alle klodser, faktiske farver - Denne klodspalet indeholder klodser fra alle de LEGO sæt, der fås. Klodserne har samme farver som i sættene. Denne palet er en kombination af alle de enkelte paletter.
| Enkelte paletter - Alle de andre paletindstillinger giver dig mulighed for at bygge med klodserne i et enkelt LEGO sæt. Klodserne har samme farver som i sættene.
| Virtuelle sæt - I de fleste paletter kan du bruge lige så mange klodser af hver type, som du vil, men nogle paletter indeholder et begrænset antal af hver enkelt klods, ligesom et virkeligt sæt. Hvis du vælger en af disse paletter, vises der et tal på klodserne i klodsbakken, som angiver, hvor mange klodser der er tilbage af den pågældende type.
| Visning af paletoplysninger - Når du indlæser en model, skifter klodspaletten automatisk, så den svarer til den palet, der er brugt til at bygge modellen. Du kan indlæse en model med en anden palet ved at højreklikke på en model i indlæsningsskærmbilledet. Du kan få vist den klodspalet, du bruger i øjeblikket, ved at klikke på denne knap øverst i klodsbakken.

### Værktøjslinjen

Værktøjslinjen er placeret i venstre side af skærmbilledet. Den indeholder værktøjer til placering og redigering af klodserne i din model. Nogle af ikonerne dækker over flere værktøjer: klik på pilen til højre for at få adgang til de andre tilgængelige værktøjer.

### Værktøjslinjen

| Automatiske LEGO sammenføjninger (L-tasten) - Når denne funktion er aktiv, forsøger LEGO Digital Designer at finde et passende sted at placere klodserne. Når du har placeret dem, kan du bruge PgUp/PgDn-tasterne til at flytte dem op og ned. Når funktionen er slået fra, kan du selv placere klodserne. De hæfter sig ikke automatisk fast til de andre klodser.
| Marker og flyt (M-tasten) - Klik på en klods for at samle den op og flytte den til den ønskede placering, og klik igen for at sætte den ned. Du kan også bruge piletasterne til at dreje klodsen.
| Marker flere (M-tasten) - Klik på flere klodser for at markere dem, og træk for at begynde at flytte dem. Placer de markerede klodser på det ønskede sted, og klik for at sætte dem ned. Klik på baggrunden for at ophæve markeringen af alle klodserne.
| Supermarkering (M-tasten) - Klik på en del af modellen for at markere alle de der sammenføjede klodser. Klik flere gange for at markere klodser over, under, til venstre eller til højre. Klik på baggrunden for at ophæve markeringen af alle klodserne.
| Marker samme farve (M-tasten) - Klik på en klods for at markere alle de klodser i modellen, der har den samme farve.
| Marker samme design (M-tasten) - Klik på en klods for at markere alle de klodser i modellen, der har det samme design.
| Marker samme farve og design (M-tasten) - Klik på en klods for at markere alle de klodser i modellen, der har den samme farve og det samme design.
| Klon (D-tasten)) - Klik på en enkelt klods eller på en gruppe klodser for at oprette en kopi.
| Farvelæg (G-tasten) - Farvelæg en klods ved at vælge en farve og derefter klikke med dette værktøj.
| Farvevælger (G-tasten) - Vælg en farve ved at klikke på en klods.
| Slet (E-tasten) - Slet klodser ved at klikke på dem. Du kan også slette klodser med Delete-tasten eller ved at sætte dem tilbage i klodsbakken.
| Hængsel (H-tasten) - Brug dette værktøj til at klikke på en klods, der allerede er sat sammen med andre klodser. Du kan derefter bruge venstre og højre piletast til at dreje klodsen omkring forbindelsespunktet.

### Styring af betragtningspunkt

Styrefunktionerne til betragtningspunktet er placeret i skærmbilledets nederste venstre hjørne. De bruges til at styre visningen af modellen.

### Styring af betragtningspunkt

Pileknapperne drejer betragtningspunktet omkring målet.
Midterknappen nulstiller betragtningspunktet til udgangsstillingen.
Knapperne + og - zoomer ind på og ud fra målet.
Målknappen bruges til at bestemme, hvor betragtningspunktet er centreret. Klik på en klods for at fokusere på den.
Du kan også bruge de numeriske taster på tastaturet. Tasterne 8, 6, 4, 2, +, - 0 og 5.

Når du holder Alt-tasten nede, kan du flytte kameraet rundt ved hjælp af musen. Hold Alt-tasten og venstre museknap nede og flyt musen for at dreje kameraet omkring målet, hold midterste museknap nede for at panorere, og hold højre museknap nede for at zoome. Hvis du har en mus med hjul, kan du også rulle på hjulet for at zoome ind på og ud fra modellen.

### Funktionsbjælken

Funktionsbjælken er placeret i bunden af skærmbilledet. Den indeholder funktioner til styring af LEGO Digital Designer og din model.

### Funktionsbjælken

| Genstart (N-tasten) - Fjern modellen, hvorefter du enten kan åbne en model i din mappe med gemte dokumenter eller vælge en ny klodspalet og starte forfra.
| Gem (S-tasten) - Gem en model i din mappe med gemte dokumenter.
| Slet fra disken - Slet modeller i din mappe med gemte dokumenter.
| Fortryd (kun i byggetilstand) (Z- eller Escape-tasten) - Annullerer den aktuelle handling, hvis du holder en klods. Ellers fortrydes den seneste handling.
| Annuller fortryd (kun i byggetilstand) (Y-tasten) - Gentag den seneste fortrudte handling, du har gennemført.
| Adskillelse (kun i visningstilstand) (U-tasten) - Denne knap viser en animeret adskillelse af din model.
| Skærmbillede (kun i visningstilstand) (K-tasten) - Denne knap gemmer et skærmbillede i din mappe med gemte dokumenter. Billedet får samme filnavn som din model.
| Udskriv klodsliste / Udskriv skærmbillede (P-tasten) - I byggetilstand udskriver denne knap en liste over de klodser, der er brugt til at bygge modellen. I visningstilstand udskriver knappen et skærmbillede af din model. Udskriften sendes til standardprinteren i Windows. Du kan konfigurere standardprinteren i Kontrolpanel i Windows.
| Del modeller (I-tasten) - Del dine modeller med andre på LEGO webstedet.
| Byggevejledningsværktøjslinje (kun i visningstilstand) (F2-tasten) - Klik på denne knap for at slå byggevejledningsværktøjslinjen til og fra (beskrevet nedenfor).
| Værktøjet Hvad er det her? (F1-tasten) - Klik på denne knap og derefter på en anden knap for at få vist et pop up-vindue med oplysninger om den sidste knap.

### Navigationsbjælken

Navigationsbjælken er placeret nederst til højre i skærmbilledet. Den indeholder knapper til at skifte imellem bygge- og visningstilstand og til at afslutte LEGO Digital Designer.

### Navigationsbjælken

| Visningstilstand (kun i byggetilstand) (T-tasten) - Skift til visningstilstand for at få vist din model fra alle vinkler.
| Byggetilstand (kun i visningstilstand) (T-tasten) - Med denne knap vender du tilbage til byggeområdet.
| Afslut (Q-tasten) - Afslutter LEGO Digital Designer.

### Byggevejledningsbjælken

Byggevejledningsbjælken kan slås til og fra i visningstilstand ved at klikke på byggevejledningsknappen på funktionsbjælken. Bjælken indeholder knapper, der fører dig gennem konstruktionen af din model trin for trin, og den er også nyttig, hvis du vil se, hvordan du kan bygge modeller, andre har konstrueret.
Du kan gemme eller udskrive ethvert trin i byggevejledningen ved at trykke på knappen Skærmbillede eller Udskriv skærmbillede på funktionsbjælken.

### Byggevejledningsbjælken

| Første byggevejledningstrin (Home-tasten) - Gå tilbage til det første trin i byggevejledningen.
| Trin tilbage (Page Up-tasten) - Gå et trin tilbage i byggevejledningen.
| Afspil / Afbryd (Enter-tasten) - Tryk på denne knap for at afspille byggevejledningen fra det nuværende trin. Tryk på knappen igen for at afbryde afspilningen.
| Trin frem (Page Down-tasten) - Gå et trin frem i byggevejledningen.
| Sidste byggevejledningstrin (End-tasten) - Gå frem til det sidste trin i byggevejledningen.

### Tastaturgenveje

Nedenstående tabel indeholder en oversigt over tastaturgenveje.

### Tastaturgenveje

#### Markeret klods:

- Venstre/Højre/Op/Ned Drej den markerede klods. Hvis hængselværktøjet er aktivt, kan du dreje klodsen omkring hængselforbindelsen. Ellers drejes klodsen frit.
- Slet Slet de markerede klodser.
- PgUp/PgDn Flyt den placerede klods op og ned.

#### Fortryd:

- Escape Annuller den aktuelle handling.
- Z Fortryd den seneste handling.
- Y Gentag den seneste fortrudte handling.

#### Viewpoint control:

- +/-/ Zoom ind og ud.
- 4/6 Drej visningen mod venstre eller højre.
- 2/8 Drej visningen opad eller nedad.
- 0 eller 5 Nulstil betragtningspunktet.
- Mellemrum Slå målværktøjet til for at centrere visningen på et bestemt objekt.

#### Værktøjer:

- M Skift imellem værktøjerne til flytning af klodser.
- D Klonværktøjet.
- G Skift imellem farveværktøjerne (farvelægning og farvevalg).
- E Sletteværktøjet.
- H Hængselværktøjet.
- L Slå automatiske LEGO sammenføjninger til og fra.
- B ændrer visning af klodsbakken.

#### Funktioner:

- N Genstart.
- S Gem.
- P Udskriv klodsliste (byggetilstand) / Udskriv skærmbillede (visningstilstand).
- I Del modeller med andre på LEGO.com.
- F1 Hjælp.
- U Adskillelse (kun i visningstilstand).
- K Gem skærmbillede (kun i visningstilstand).
- F2 Slå byggevejledningsværktøjslinje til og fra (visningstilstand).
- F3 Slå alternative baggrundsbilleder til og fra (visningstilstand).

#### Byggevejledning (kun i visningstilstand):

- Home Første byggevejledningstrin.
- Page Up Trin tilbage.
- Enter Afspil / Afbryd.
- Page Down Trin frem.
- End Sidste byggevejledningstrin.

#### Navigation:

- T Skift imellem bygge- og visningstilstand.
- Q eller F4 Afslutter LDD.

### Indstillinger i konfigurationsfilen

Konfigurationsindstillingerne kan ændres i det indstillingsredigeringsværktøj, der følger med LEGO Digital Designer.

### Indstillinger i konfigurationsfilen

#### Skærmindstillinger:

- Fuld skærm Styrer, om programmet vises i fuld skærmstørrelse eller i et vindue. (Bemærk! Visning i vindue understøttes ikke fuldstændigt, kun øvede brugere). Der vises to markører, og brugeren skal låse den enes position ved at trykke flere gange på F11-tasten.
- Skærmdriver Styrer, om LEGO Digital Designer kører med DirectX 7 eller DirectX 8.
- Opløsningsdybde Styrer den skærmopløsning og det antal farver, der skal vises i LEGO Digital Designer. Hvis du vil angive en usædvanlig opløsning (f.eks. til en pivot-skærm), kan du redigere filen LEGO.conf ved at åbne den i et tekstredigeringsprogram og ændre de relevante poster (se nedenfor).

#### LEGO Models-mappen:

- Standardmappe Navnet på den mappe, hvor dine modeller bliver gemt. Denne mappe er som standard "Mine dokumenter/LEGO Kreationer".

#### Modelbygning med virtuelle LEGO farver:

- Tillad nye modeller i alle farver Aktiver denne funktion, hvis du vil kunne bygge nye modeller vha. en klodspalet med et stort udvalg af LEGO farver. Vær opmærksom på, at de virkelige LEGO klodser muligvis ikke fås i alle de farver, der findes her.

#### Indstillinger for udviklere:

- Udviklertilstand Aktiver denne funktion for at muliggøre diagnosefunktioner i LEGO Digital Designer (kun øvede brugere). Diagnosefunktionerne er tilgængelige, hvis du trykker på venstre Ctrl-tast, højre Shift-tast og en af følgende taster: F5 (slå statistikvisning til og fra), F6 (slå geometri til og fra), F7 (slå LEGO sammenføjninger til og fra), F8 (slå kollisionsboksvisning til og fra), F9 (nulstil brugergrænseflade), F10 (gem model som en Q-fil).

#### Internet-indstillinger:

- Internet-versionskontrol Deaktiver denne funktion, hvis der ikke skal kontrolleres for automatiske opdateringer. LEGO Digital Designer søger kun efter opdateringer på internettet, hvis denne indstilling er aktiv.

#### Museindstillinger:

- Musefølsomhed Her kan du indstille, hvor hurtigt musemarkøren skal bevæge sig.

#### Byggevejledningsindstillinger:

- Antal klodser pr. trin Angiver det antal klodser, der skal tilføjes til modellen i hvert trin i byggevejledningen (1 – 10).
- Afspilningshastighed Angiver den hastighed, hvormed trinnene i byggevejledningen afspilles
  (1 = langsom, 10 = hurtig).
- Byg fra bunden Aktiver denne funktion for at placere klodserne i højderækkefølge fra modellens bund og opad, eller deaktiver den for at placere klodserne i den rækkefølge, hvori de blev tilføjet til modellen.

| Indstillingerne lagres i filen LEGO.conf i installationsmappen. Denne mappe er som standard C:/Programmer/LEGO Software/LEGO Digital Designer. Øvede brugere kan vælge at redigere denne fil i Windows Notepad. |