LEGO Digital Designer

### LEGO® Digital Designer 1.3

##### Version 1.3 til Windows® 98, Windows ME,
Windows 2000 og Windows XP

| Build 3.42.23456 |

### Ansvarsfraskrivelse

Softwaren stilles til rådighed, som den er, og er ikke omfattet af nogen form for garanti. Brugen af softwaren sker udelukkende på eget ansvar. I det omfang, gældende lovgivning muliggør dette, friholdes LEGO Gruppen (herunder LEGO Systems A/S) og LEGO Gruppens leverandører og licenstagere for hæftelse i forbindelse med skader, der måtte opstå som følge af brugen af eller manglende evne til at bruge softwaren.
Du skal acceptere betingelserne i LEGO Digital Designer 1.3 licensaftalen, der følger med til softwaren, før du installerer og bruger softwaren. Sørg for at læse licensaftalen, før du installerer LEGO Digital Designer 1.3 på din computer.
Indhold:

1. Systemkrav for denne version
2. Installation af LEGO Digital Designer
3. Start af LEGO Digital Designer
4. Ofte stillede spørgsmål og kendte problemer vedr. LEGO Digital Designer

> 1. 32 bit farver / 1024x768 skærmopløsning
> 2. Afinstallation af LEGO Digital Designer fjerner ikke gemte modeller
> 3. LEGO Digital Designer forårsager rundll32-crash, når der skiftes farve-dybde
> 4. LEGO Digital Designer kører ikke efter installationen
> 5. Kontrol af krav
> 6. LEGO Digital Designer kører meget langsomt

1. Andre hardware- eller driverspecifikke emner
2. Generel fejlsøgning til LEGO Digital Designer

> 1. Opdatering af drivere

1. Afinstallation af LEGO Digital Designer
2. Teknisk support
3. Juridisk

### 1) SYSTEMKRAV FOR DENNE VERSION

#### Mindstekrav til computerkonfiguration

- 450 MHz Pentium III eller hurtigere processor
- 128 MB RAM
- 100 MB ledig harddiskplads
- Super VGA-skærm med 16 bit farver eller bedre
- 16 MB grafikkort (kompatibelt med DirectX 8.0 eller nyere)

#### Anbefalet computerkonfiguration

- 800 MHz Pentium III eller hurtigere processor
- 128 MB RAM
- 100 MB ledig harddiskplads
- Super VGA-skærm med 16 bit farver eller bedre
- 64 MB grafikkort (kompatibelt med DirectX 8.0 eller nyere)

#### Software

- Understøttede operativsystemer: Windows 98, 98SE, ME, 2000 og XP (Windows 95 og NT understøttes IKKE).
- DirectX 8.0 eller nyere kræves for at køre LEGO Digital Designer programmet. Sørg for at have DirectX 8.0 eller nyere installeret på computeren, før du kører programmet. Den seneste version af DirectX kan hentes hos Microsoft på adressen http://www.microsoft.com/directx/

### 2) INSTALLATION AF LEGO DIGITAL DESIGNER

Bemærk:
Før du installerer LEGO Digital Designer, skal du afinstallere eventuelle tidligere installerede versioner. LEGO Digital Designer kan afinstalleres på to måder:

- Klik på Start på proceslinjen, vælg Indstillinger, Kontrolpanel, Tilføj/fjern programmer, og vælg LEGO Digital Designer i menuen. Følg guiden til fjernelse af programmet.
- Klik på start på proceslinjen, vælg programmer, LEGO Software, LEGO Digital Designer, og klik på Afinstaller. Du kan derefter vælge at fjerne og geninstallere LEGO Digital Designer. Følg guiden for at gennemføre dit valg.

Når afinstallationen er færdig, kan du installere den nye version. Start installationsprogrammet, og følg vejledningen på skærmen.
Det kan desuden være nødvendigt at lukke eventuelle residente programmer som f.eks. antivirusprogrammer eller Norton SystemWorks, der overvåger installation af filer.
Du skal have administratorrettigheder for at installere LEGO Digital Designer på Windows 2000 og Windows XP.

#### GØR FØLGENDE FOR AT INSTALLERE

1. Start din browser
2. Gå til installationsprogrammet LEGO Digital Designer installer på http://www.lego.com/ldd/
3. Find hyperlinket til download-siden
4. Klik på download-linket for at køre installationen til LEGO Digital Designer.
5. Når du bliver bedt om det, skal du vælge åbn
6. Følg installationsvejledningen på skærmen.

(Bemærk: Installationsprogrammet til LEGO Digital Designer udnytter Microsoft Installer-programmet. Hvis du ikke allerede har dette program installeret på din pc, installerer installationsprocessen det automatisk. Dette vil medføre hentning af en lidt større datamængde. I Windows 98/Me kan der blive vist en “sikkerhedsadvarsel” under installationen. Det er fuldstændigt sikkert at klikke på ok for at fortsætte installationen).

##### HVIS LEGO DIGITAL DESIGNER IKKE KAN INSTALLERES FRA WEBSTEDET

1. Start din browser
2. Gå til LEGO Digital Designer webstedet på adressen http://www.lego.com/ldd/
3. Find hyperlinket til download-siden
4. Højreklik på download-linket, og vælg "Gem som" for at hente enkeltfilen til installation af LEGO Digital Designer.
5. Vælg en egnet placering til filen, og klik på Gem.
6. Når overførslen er færdig, skal du finde den hentede fil ("LEGODigitalDesigner.exe") og køre den.
7. Følg installationsvejledningen på skærmen.

### 3) START AF LEGO DIGITAL DESIGNER

Klik på knappen Start på proceslinjen, vælg Programmer, LEGO Software, LEGO Digital Designer, og vælg LEGO Digital Designer. Dette vil starte LEGO Digital Designer.
Første gang du starter LEGO Digital Designer, tager det mellem 1 og 5 minutter at færdiggøre installationen.

### 4) OFTE STILLEDE SPØRGSMÅL OG KENDTE PROBLEMER VEDR. LEGO DIGITAL DESIGNER

#### 4A. 32 BIT FARVER / 1024x768 SKÆRMOPLØSNING

Windows skal kunne køre i en farvedybde på 16777216 farver (32 bit) og en skærmopløsning på 1024 x 768 pixel. Hvis computeren kører i en anden skærmopløsning, vil LEGO Digital Designer automatisk forsøge at ændre farvedybde og skærmopløsning. Hvis du i den forbindelse får vist fejlmeddelelser, når du forsøger at starte LEGO Digital Designer, skal du (også for at sikre, at LEGO Digital Designer overhovedet kan skifte automatisk) kontrollere, at det er muligt at skifte opløsningen i Windows til 32 bit farver og 1024x768 pixel manuelt. Bemærk ved 16 FARVER: Hvis Windows-skrivebordet benyttes i 16 farver, og det forsøges at starte LEGO Digital Designer softwaren, bliver der vist en række fejlmeddelelser. Dette skyldes, at Windows ikke kan skifte til den farvedybde og skærmopløsning, der kræves til LEGO Digital Designer. Forsøg at ændre disse indstillinger manuelt som forklaret ovenfor. Dette kan kræve hentning af de seneste drivere til skærmkortet og genstart af Windows.

#### 4B. AFINSTALLATION AF LEGO DIGITAL DESIGNER FJERNER IKKE GEMTE MODELLER OG SKÆRMBILLEDER

Når du afinstallerer LEGO Digital Designer softwaren, gemmes alle dine gemte modeller og skærmbilleder på harddisken. Hvis du efterfølgende vælger at geninstallere LEGO Digital Designer, vil dataene fortsat være tilgængelige. De gemte data er meget kompakte og optager kun en meget lille del af harddiskkapaciteten. Hvis du alligevel vil slette disse filer, skal du gøre det manuelt ved hjælp af stifinderen i Windows.
Modeller og skærmbilleder er placeret i Mine dokumenter\LEGO Kreationer.

#### 4C. LEGO DIGITAL DESIGNER FORÅRSAGER RUNDLL32-CRASH, NÅR DER SKIFTES FARVEDYBDE

Hvis du midlertidigt har forladt LEGO Digital Designer programmet med Alt + Tab (eller lignende metoder til skift mellem programmer), vil ændring af farvedybden forårsage en "RunDll32 generel beskyttelsesfejl i gdi.exe". Dette vil også forekomme, hvis farvedybden ændres, efter at programmet er lukket. Der kræves en genstart for at få pc'en til at fungere igen. Dette problem er i øjeblikket uløst, men skift af farvedybde bør undgås, hvis pc'en ikke har været genstartet, siden LEGO Digital Designer blev brugt sidst.

#### 4D. LEGO DIGITAL DESIGNER KØRER IKKE EFTER INSTALLATIONEN

Når startbilledet har været vist, lukker LEGO Digital Designer, eller programmet kan helt enkelt ikke køre.
Det har under testarbejdet vist sig, at Digital Designer lejlighedsvis ikke kan startes. Som en mulig løsning på dette problem anbefales det at slette de Q-filer, som LEGO Digital Designer opretter.
Under Windows XP og 2000 slettes filerne ved at gå til:
C:\Dokumenter og indstillinger\(brugernavn)\Lokale indstillinger\Application Data\Qubesoft
og slette mappen med navnet LEGO Digital Designer
Under Windows 98, Windows 98 SE og Windows ME slettes Q-filerne ved at gå til:
C:\WINDOWS\Lokale indstillinger\Application Data\Qubesoft
og slette mappen med navnet LEGO Digital Designer
Forsøg derefter at køre programmet igen. Dette vil muligvis løse problemet. Q-filerne og mappen genskabes, når LEGO Digital Designer startes igen.
Sørg for at have DirectX 8.0 eller nyere installeret på computeren, før du kører programmet.
Den seneste version af DirectX kan hentes hos Microsoft på adressen
http://www.microsoft.com/directx/
---

#####

Hvis din computer er beskyttet af en internet-firewall, der beskytter imod såkaldte pop-up-programmer (f.eks. ZoneAlarm), vil LEGO Digital Designer muligvis holde op med at fungere, når skærmbilledet "Indlæser" vises. Hvis det sker, kan du forsøge at trykke på Ctrl-Alt-Delete for at åbne pop-up-vinduet og konfigurere din firewall. Hvis pop-up-vinduet ikke vises, skal du muligvis genstarte din computer. Pop-up-vinduet aktiveres, fordi LEGO DIGITAL DESIGNER etablerer adgang til internettet for at kontrollere for opdateringer i forbindelse med opstarten.

#####

Problemet løses ved at træffe disse foranstaltninger, før du starter LEGO DIGITAL DESIGNER:
Åben værktøjet Indstillinger via Windows "Start"-knap;
Start->Programmer->LEGO Software->LEGO Digital Designer->Indstillinger.
Vælg "Brugerdefineret", og klik på "Tilpas".
Klik på "OK" i "BEMÆRK"-dialogen om øvede brugere.
Vælg "Fuld skærm: Fra" under Skærmindstillinger.
Indstil "Opløsning / farvedybde" til "640 x 480 x 16" under Skærmindstillinger.
Klik på knappen "Gem og luk" nederst.
Klik på knappen "Gem og start".

LEGO DIGITAL DESIGNER starter nu i et vindue, og pop-up-vinduet fra din firewall vises. Hvis du ikke kan flytte musemarkøren, skal du trykke på Windows-tasten for at frigøre den. Foretag de nødvendige konfigurationsændringer i din firewall, og lad LEGO DIGITAL DESIGNER gennemføre installationen. Når programmet er indlæst, skal du vælge "Start på en ny model" og vælge en klodspalet. Luk derefter LEGO DIGITAL DESIGNER ved at klikke på knappen afslut nederst til højre i byggeskærmbilledet. (Du kan bruge F11-tasten på tastaturet til at slå Windows' musemarkør til eller fra, hvis der skulle være nødvendigt).
åbn værktøjet Indstillinger igen, og vælg "Anbefalet spec. (standard)", og tryk derefter på "Gem og start". LEGO Digital Designer starter nu på normal vis. Du kan nu køre LEGO DIGITAL DESIGNER som normalt via skrivebordsikonet eller menuen Start i Windows.

#### 4E. KONTROL AF KRAV

Hvis Kontrol af krav vises, når du starter installationen, betyder det, at din computer ikke opfylder kravene til kørsel af LEGO Digital Designer. Du kan vælge at annullere installationen, eller du kan vælge at installere LEGO Digital Designer alligevel. Hvis du vælger at installere LEGO Digital Designer, kan du imidlertid komme ud for problemer.

#### 4F. LEGO DIGITAL DESIGNER KØRER LANGSOMT

Det er et kendt fænomen, at mange klodser på skærmen i LEGO Digital Designer kan få maskinen til at køre langsommere. Hvis du vil forbedre computerens ydeevne, anbefaler vi, at du lukker programmer, der kører i baggrunden. Det er også set, at skærmkort med delt hukommelse giver ydeevneproblemer.

#####

Hvis dette ikke hjælper, skal du åbne værktøjet Indstillinger, der findes i menuen Start.

- Klik på start på proceslinjen, vælg programmer, LEGO Software, LEGO Digital Designer, og klik på Indstillinger.
- Som standard benytter værktøjet Indstillinger indstillingerne "Anbefalede".
- Vælg "Low spec"
- Klik på "Gem og luk" for at gemme indstillingen og lukke værktøjet Indstillinger.

Genstart LEGO Digital Designer.

### 5) ANDRE HARDWARE- ELLER DRIVERSPECIFIKKE PROBLEMER

Skærmkort med 16 MB eller 32 MB RAM kan muligvis ikke vise klodsminiaturer korrekt i klodsbakken. Miniaturerne kan enten mangle helt eller være fortegnede. Du kan imidlertid sagtens bygge alligevel. Også selv om klodsminiaturerne evt. slet ikke vises, kan du sagtens bygge med de klodser, der ikke vises.
Hvis du kommer ud for dette problem, skal du sørge for, at du bruger de nyeste skærmdrivere til din computer. Vi anbefaler generelt, at skærmdrivere altid holdes opdateret.
Tilbagemeldinger om dette problem modtages gerne. Du bedes bruge E-mail-formularen til teknisk support på LEGO webstedet.

### 6) GENEREL FEJLSØGNING VEDR. LEGO DIGITAL DESIGNER

Generel fejlsøgning kan afhjælpe mange problemer, der opleves i forbindelse med kørsel af et program. Hvis det problem, du har, ikke gælder et bestemt emne, bedes du læse det følgende afsnit om generel fejlsøgning, inden du kontakter teknisk support.
Husk, at hvis du laver ændringer ved systemet, er det en god ide at notere de ændringer, du foretager, og lave sikkerhedskopier, så du kan fjerne ændringerne igen.

#### 6A. UOPDATERING AF DRIVERE

Generelt anbefales det, hvis du har problemer med ydelsen, hvis computeren låser, hvis du får blå/sort skærm, fejlmeddelelser osv., at du kontakter producenten af maskinen for at sikre, at du bruger de nyeste drivere. Lydkorts- og skærmkorts- og cd-rom-producenter udsender ofte flere nye driverversioner om året for at sikre, at brugerne får den bedst mulige ydeevne ud af deres hardware. Disse drivere indeholder ofte forbedringer og kan endda omfatte programrettelser til kendte problemer med hardwaren. Hvis du ikke ved, hvordan du skal opdatere driverne, eller har spørgsmål angående systemdriverne, kan du kontakte producenten eller leverandøren af computeren for at få hjælp.

### 7) AFINSTALLATION AF LEGO Digital Designer

LEGO Digital Designer kan afinstalleres på to måder:

- Klik på Start på proceslinjen, vælg Indstillinger, Kontrolpanel, Tilføj/fjern programmer, og vælg LEGO Digital Designer i menuen. Følg guiden til fjernelse af programmet.
- Klik på start på proceslinjen, vælg programmer, LEGO Software, LEGO Digital Designer, og klik på Afinstaller. Du kan derefter vælge at fjerne og geninstallere LEGO Digital Designer. Følg guiden for at gennemføre dit valg.

### 8) TEKNISK SUPPORT

Tak, fordi du valgte at downloade LEGO Digital Designer. Kendte tekniske problemer på udgivelsestidspunktet fremgår ovenfor i dette dokument. Du finder yderligere oplysninger på siderne med ofte stillede spørgsmål og teknisk support på LEGO webstedet.

### 9) JURIDISK

LEGO® Digital Designer 1.3 af LEGO System A/S, DK-7190 Billund, Denmark
Distribueres af LEGO Gruppen, DK-7190 Billund, Denmark. © 2003 LEGO Gruppen og dens licenstagere.

### Tak til

Dette produkt er udviklet med Q1.1 Engine, som er givet i licens af Qube Software.
Zlib anvendes under licens fra Jean-loup Gailly og Mark Adler.