LEGO BrickMaster: LEGO Digital Designer 1.3

### Sådan kommer du i gang med
LEGO® Digital Designer 1.3

Tak, fordi du har valgt at installere LEGO Digital Designer. Denne vejledning giver dig et hurtigt overblik, så du kan komme i gang med programmet. Det kan være en god idé at udskrive denne side , så du har den ved hånden.
De grundlæggende funktioner i LEGO Digital Designer er lette at lære, og når du har læst denne tekst, skulle du være klar til at gå i gang. Klik på LEGO Digital Designer-ikonet på dit skrivebord, og gå i gang med at bygge!
Hvis du støder på problemer, kan du bruge Hjælp-værktøjet ved at klikke på Hvad er det her og derefter vælge det element på skærmen, som du har brug for hjælp til. Du kan også kigge i brugsvejledningen eller besøge www.lego.com/ldd for at få flere oplysninger.

## Vær kreativ!

Med LEGO Digital Designer kan du bygge 3D LEGO modeller på din computer. Du kan bygge en virtuel version af en virkelig model, bygge en ny model frit efter din egen fantasi og endda downloade modeller, der er bygget af andre brugere fra LEGO.com.
Brug visningstilstanden til at udskrive eller tage digitale skærmbilleder af dine kreationer. Skærmbillederne bliver gemt i .JPG-format i din "Dokumenter"-mappe, så de er klar til at vise frem til venner og familie.
Dine digitale 3D-modeller bliver gemt i mappen "Dokumenter" som .LXF-filer (LEGO Exchange Format), så du kan dele dem med venner, der også har LEGO Digital Designer!

## Byg din model i virkeligheden

Kunne du tænke dig at gøre en digital kreation til virkelighed? Du kan besøge LEGOLAND eller en LEGO forretning og købe de dele, du skal bruge for at bygge din virtuelle model af virkelige LEGO klodser. Det er en god idé først at kontrollere tilgængeligheden på LEGO.com.

### Sådan bruges LEGO Pick A Brick til at købe dele til din kreation

Trin 1 | Trin 2 | Trin 3
Byg din egen model i LEGO Digital Designer ved hjælp af en Pick A Brick palet med klodser. Tip! Du kan også downloade modeller fra LEGO.com og åbne dem i LEGO Digital Designer. Hvis du downloader en model, skal du sørge for, at den er bygget med en passende palet. Se i bruger-vejledningen for at få flere oplysninger. | Udskriv klodslisten til din model ved at klikke på knappen Udskriv klodsliste i funktionsbjælken (kun i byggetilstand). | Tag klodslisten med til din lokale LEGOLAND park eller LEGO forretning, og vælg de klodser, du har brug for. Bemærk! Kontrollér, om klodserne fås, før du tager af sted. Kontrollér også holdbarhedsdatoen på din klods- liste. Sortimentet LEGO Pick A Brick skifter med tiden. Med holdbarhedsdatoen kan du finde ud af, om din palet svarer til de klodser, der fås i forretningerne.

Selv om din model kræver dele, der ikke findes i Pick A Brick paletter, kan du alligevel bygge den i virkeligheden, fordi alle klodser i LEGO Digital Designer er baseret på virkelige LEGO dele!
Du kan finde ud af, hvilken palet din model bruger, ved at klikke på Vis paletoplysninger i byggetilstand. Paletnavnet vises også, når du udskriver en klodsliste.
Bemærk, at der er en vigtig forskel på et virkeligt klodssæt og en LEGO Digital Designer klodspalet. I et klodssæt er der et bestemt antal af hver enkelt del. I LEGO Digital Designer er der ingen grænser for, hvor mange af hver enkelt klods du kan bruge. Afhængigt af det antal klodser, du bruger til at bygge din virtuelle kreation med, skal du muligvis bruge mere end et enkelt virkeligt klodssæt for at bygge den. Læs oftest stillede spørgsmål på LEGO.com for at få flere oplysninger.

## Klar, parat BYG!

Nu er det tid til at bygge! Hvis du har spørgsmål, kan du prøve det indbyggede Hjælp-værktøj (se ovenfor). Du finder endnu flere oplysninger ved at klikke på knappen Start, vælge Alle programmer, LEGO Software og til sidst LEGO Digital Designer.
Bruger- vejledingen indeholder detaljerede beskrivelser af alle funktionerne i LEGO Digital Designer.
Lćs Mig- filen indeholder en oversigt over systemkrav og de mest aktuelle oplysninger om programmet.
Du kan også besøge LEGO Digital Designer Web stedet for at få de seneste nyheder og se et 3D galleri, hvor du kan dele dine seje modeller med andre brugere!
Denne vejledning er også tilgængelig i Windows Start-menuen under LEGO Digital Designer.

© Copyright 2004 LEGO Gruppen. LEGO, LEGO logoet, LEGO klodsen og minifiguren er varemærker tilhørende LEGO Gruppen.